སྐད་ཡིག་ཚན་ཁག་གི་སྣ་འཛོམས་ཅན་ནི།སློབ་འཁྲིད་དམིགས་ཡུལ་སྣ་མང་ཅན་དང་ནུས་པ་གནད་མང་ཅན།ནང་དོན་ཡངས་རྒྱ་ཅན།རྩ་བ་སྣེ་འཛིང་ཅན།གོ་རིམ་སྣ་མང་ཅན།ཐབས་བཀོད་སྣ་ཚོགས་ཅན་བཅས་ཀྱིས་མཚོན་པ་ཡིན།ཕྱི་གླིང་གི་སློབ་གསོ་བ་ཞིག་གིས་སྐད་ཡིག་སློབ་སྦྱོང་གི་ཁྱབ་བྱེད་དང་འཚོ་ངའི་ཁྱབ་བྱེད་གཉིས་འདྲཞེས་བསྟན་པ་དེས།སྐད་ཡིག་ཚན་ཁག་གི་སྣ་འཛོམས་རང་བཞིན་གྱི་ཆུ་ཚད་ག་འདྲ་ཞིག་ཏུ་སླེབས་པ་དྲ་པོས་མཚོན་པ་རེད།སྐད་ཡིག་ཚན་ཁག་གི་སྣ་འཛོམས་རང་བཞིན་ནི།བསླབ་བྱ་དེའི་ངོ་བོ་ཁྱད་པར་བ་ཞིག་ཡིན་ལ།དགེ་མཚན་ཡང་ཡིན།དེའི་ཁྱད་པར་བ་དང་དགེ་མཚན་དེས།སྐད་ཡིག་དགེ་རྒན་རྣམས་ལ་རེ་བླ་ལྷག་ཅིག་བཏོན་ཡོད་པ་གདོན་མི་ཟའོ།།རེ་བའི་གཞི་རྩ་ནི།སློབ་འཁྲིད་ཀྱི་འཆར་གཞི་རང་བཞིན་དང་ཚོད་འཛིན་རང་བཞིན་ལ་ཤུགས་སྣོན་བྱས་ཏེ།སློབ་འཁྲིད་དེ་རང་རྟོགས་རང་བཞིན་གྱི་རྨང་གཞི་སྟེང་འཛུགས་པར་བྱ་རྒྱུ་དེ་ཡིན།